Tundub, et tuule kraanid on valla keeratud Boracay saarel. Vahepeal siin saime korra sõita White beachil ja ülejäänud aja 6 päeva Bulabogi rannas. Mingi rütm on juba tekkinud ja võib öelda juba kindlalt, et oleme kohanenud siinsete oludega kenasti. Eestlasi voorib siia saarele aina juurde ja üritusi toimub praktiliselt üle päeviti, kus saab ilusti ja kenasti  kärakat võetud   Sõidurütm kujunenud selliseks, et 1,5 tundi tuleb keskmiselt päevas surfamist. Vahepeal käime jooksmas ja teeme jõutreeninguid. Ranno ja Mihkel harjutavad võitluskunsti ja olen isegi proovinud juba esimesi jalalööke..ehheeee Lohed ikka kasutusel 9 m2 ja 7 m2. Kui nõrgem tuul, siis vaikselt harjutan uusi trikke. 7 m2 ilmaga hangin niisama ja kaifin kiteloope. Hmm ei saa mainimata jätta, et  ka väike vigastus on juba saadud. Nimelt 2 päeva tagasi 7 m2 ilm oli parasjagu. Pakkisin ennast kokku nagu liigendnuga ja põlvest käis kena raks läbi. Tänaseks on põlv enamvähem korras ja saab treeninguid jätkata. Alusatasin eilsest ka koolitamisega, et Poola perekond (3 inimest) on käsile võetud. Nüüd on 3-4 päeva garanteeritud töö tegemist:) Elu muutub siin saarel aina huvitavamaks, kuna uusi ja huvitavaid nägusid tuleb aina juurde.